CELEX: 62019TN0275
Language: da
Date: 2019-04-24 00:00:00
Title: Sag T-275/19: Sag anlagt den 24. april 2019 — PNB Banka m.fl. mod ECB

24.6.2019   
               
               
                  DA
               
               
                  Den Europæiske Unions Tidende
               
               
                  C 213/69
               
            
         Sag anlagt den 24. april 2019 — PNB Banka m.fl. mod ECB
         (Sag T-275/19)
         (2019/C 213/67)
         Processprog: engelsk
         
            Parter
         
         
            Sagsøgere: PNB Banka AS (Riga, Letland),  CR (*1) og  CT (*1) (ved advokaterne O. Behrends og M. Kirchner)
         
            Sagsøgt: Den Europæiske Centralbank (ECB)
         
            Sagsøgernes påstande
         
         
                     —
                  
                  
                     Annullation af ECB’s afgørelse af 14. februar 209 om at foretage en kontrol på stedet af PNB Banka AS’ forretningslokaler og af de selskaber, der tilhører koncernen.
                  
               
                     —
                  
                  
                     ECB tilpligtes at betale sagsomkostningerne.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgerne anført ti anbringender.
         
                     1.
                  
                  
                     Første anbringende om, at ECB ikke var den kompetente tilsynsmyndighed i forhold til PNB Banka AS på tidspunktet for afgørelsen om at foretage kontrollen på stedet.
                  
               
                     2.
                  
                  
                     Andet anbringende om, at den anfægtede afgørelse ikke var »nødvendig« i den forstand, hvori dette udtryk er anvendt i artikel 12 i SSM-forordningen. (1)
                     
                  
               
                     3.
                  
                  
                     Tredje anbringende om, at ECB ikke udøvede dens skøn i henhold til artikel 12, stk. 1, i SSM-forordningen på behørig vis.
                  
               
                     4.
                  
                  
                     Fjerde anbringende om, at ECB tilsidesatte proportionalitetsprincippet.
                  
               
                     5.
                  
                  
                     Femte anbringende om, at ECB tilsidesatte sagsøgernes ret til at blive hørt.
                  
               
                     6.
                  
                  
                     Sjette anbringende om, at EDB tilsidesatte dens pligt til omhyggeligt og upartisk at undersøge og vurdere alle de relevante aspekter i den individuelle sag.
                  
               
                     7.
                  
                  
                     Syvende anbringende om, at ECB tilsidesatte dens forpligtelse til at fremkomme med en tilstrækkelig begrundelse for dens afgørelse.
                  
               
                     8.
                  
                  
                     Ottende anbringende om, at ECB tilsidesatte princippet om beskyttelse af den berettigede forventning og retssikkerhedsprincippet.
                  
               
                     9.
                  
                  
                     Niende anbringende om, at ECB tilsidesatte ligebehandlingsprincippet og handlede på en diskriminerende måde over for sagsøgerne.
                  
               
                     10.
                  
                  
                     Tiende anbringende om, at ECB tilsidesatte artikel 19 i SSM-forordningen og 75. betragtning til præamblen til SSM-forordningen og begik magtfordrejning.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.
         
            (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).